අධ්‍යාපනයටද දැඩි උනන්දුවක් තිබූ මෙම දැරිය තනිවම ප්‍රශ්න ලියාගෙන ඒවාට පිළිතුරු ලිවීමට තරම් බුද්ධිමත් දැරියක් වූවාය. ඇගේ මෙම ක්‍රියාවද තම දියණිය තුළවූ අතිවිශේෂ දස්කමක් ලෙස දෙමාපියන්ටද දක්නට ලැබිණි. ඒ වනවිට පන්නල ජාතික පාසලේ අධ්‍යාපනය ලැබූ ඇය නිවසේ සිට පාසල් ගියේ වෑන් රථයකිනි. එම වෑන් රිය නිවස අසලටම පැමිණ ඇය රැගෙන යාමත් නැවත නිවසටම රැගෙන ඒමත් සිරිතය. සැම දිනකම දියණිය එනතුරු මව මග බලමින් සිටින්නීය. වෑන් රිය නිවස අසල නතර කළ විට ආරක්ෂා සහිතව ඉන් බැස එන ලෙසද මව විසින් දියණියට උපදෙස් දී තිබිණි. ඒ අනුව ඇය සෑම දිනකම ආරක්ෂා සහිතව වෑන් රියෙන් බැසීමටද පුරුදුව සිටියාය.
වෑන්රියෙන් ආරක්ෂා සහිතව බැස එන ලෙස දියණියට උපදෙස් දුන්නේ කවුද ?
මව